Fiëstas-benoemings bekend gemaak | SARIE
Fiëstas-benoemings bekend gemaak
Die benoemings vir die kykNET Fiëstas, ook bekend as die "Oscars" van die Afrikaanse teaterbedryf, is onlangs bekend gemaak.
Op 18 Februarie 2016 sal plaaslike akteurs, aktrises, regisseurs, skrywers, musikante en visuele kunstenaars op die blou tapyt verskyn en vir hul prestasies vereer word by 'n glansgeleentheid in die Staatsteater in Pretoria.
Pierre Breytenbach en June van Merch sal die seremoniemeesters wees, terwyl Deon Lotz, Rozanne McKenzie, Leandie du Randt, Erik Holm en Marlo Minnaar die gas-aanbieders is.